Lomžos žemė
Lomžos žemė (lenk. Ziemia łomżyńska, lot. districtus/terra lomzensis) – istorinis teritorinis vienetas egzistavęs XIV a.-1795 m. šiaurės rytų Lenkijoje, Mazovijos regione. Žemės buvo išsidėstę dabartinių Palenkės ir Mazovijos vaivadijų Kolno, Ostrolenkos, Lomžos ir Zambruvo apskrityse bei nedidelėje vakarinėje Balstogės apskrities dalyje. Žemių centras buvo Lomžos miestas. Žemėse taip pat yra šie didesni miestai: Ostrolenka, Zambruvas ir Kolnas. Šiaurėje nuo 1343 m. žemės ribojosi su Prūsija. Rytuose ribojosi su Viznos žemėmis, Narevo, Sienicos ir Šlinos upėmis, kurios skyrė žemes nuo Lietuvos Didžiajai kunigaikštystei priklausiusio Palenkės krašto Bielsko žemės. Pietuose ribojosi su Nuro žemėmis ir Ožo upe. Vakaruose su Ružanskos ir Cechanovskos žemėmis.